b'\n_START_ARTICLE_\nSommerset (S\xc3\xb8rfold)\n_START_PARAGRAPH_\nSommerset (ogs\xc3\xa5 skrevet Sommarset) er et tidligere fergested p\xc3\xa5 Europavei 6 i S\xc3\xb8rfold kommune i Nordland. Stedet ligger p\xc3\xa5 s\xc3\xb8rsiden av Leirfjorden, en sidearm til fjorden S\xc3\xb8rfolda._NEWLINE_Veien mellom Straumen og Sommerset ble \xc3\xa5pnet i 1966. Siden 1941 hadde det g\xc3\xa5tt ferge mellom R\xc3\xb8svik p\xc3\xa5 vestsiden av S\xc3\xb8rfolda og Bon\xc3\xa5sj\xc3\xb8en p\xc3\xa5 nordsiden av Leirfjorden. Da veien til Sommerset ble \xc3\xa5pnet, ble Sommerset fergested. Fergeforbindelsen mellom Sommerset og Bon\xc3\xa5sj\xc3\xb8en var i drift i 20 \xc3\xa5r, fram til fergefri E6 mellom Sommerset og Sildhopen ble \xc3\xa5pnet i 1986.'